b'\n_START_ARTICLE_\nDjuna Barnes\n_START_PARAGRAPH_\nDjuna Barnes (12. juuni 1892 Cornwall on Hudson, Orange\'i maakond, New Yorgi osariik \xe2\x80\x93 18. juuni 1982 New York) oli Ameerika \xc3\x9chendriikide modernistlik kirjanik ja ajakirjanik._NEWLINE_Ta s\xc3\xb5itis aastal 1912 koos emaga New Yorki. Tal oli suur lugemus, kodunt kaasa saadud kirjutamis- ja joonistusoskus, samas ametlikku kooliharidust tal praktiliselt ei olnud. New Yorgis hakkas ta \xc3\xb5ppima kunsti ning avaldama l\xc3\xbchijutte. Tema esimeseks t\xc3\xb6\xc3\xb6andjaks sai Brooklyn Daily Eagle. Ta on teinud kaast\xc3\xb6\xc3\xb6d paljudele New Yorgi ajalehtedele ja ajakirjadele, sealhulgas Vanity Fairile ja The New Yorkerile. Tema s\xc3\xb5prade hulka kuulusid Peggy Guggenheim, James Joyce, Ezra Pound, Natalie Clifford Barney, Gertrude Stein, Berenice Abbott, Sylvia Beach, Edward Estlin Cummings ja Eugenio Montale. Aastal 1921 asus ta Pariisi, kuhu ta j\xc3\xa4i aastani 1930. 1930ndatel viibis ta Inglismaal, New Yorgis, Pariisis ja P\xc3\xb5hja-Aafrikas. Oktoobris 1939 p\xc3\xb6\xc3\xb6rdus ta tagasi New Yorki._NEWLINE_Tema esikteos on aastal 1915 ilmunud "The Book of Repulsive Women". Pariisis olles avaldas ta aastal 1928 raamatu "Ladies Almanack", aastal 1929 "A Night Among the Horses" ja "Ryder"\'. Aastal 1936 ilmus tal Inglismaal "Nightwood", 1937 ilmus teos ka USA-s; aastal 2016 ilmus sama raamat eesti keeles Loomingu Raamatukogus Krista Mitsi t\xc3\xb5lkes pealkirjaga "\xc3\x96\xc3\xb6mets". Aastal 1958 ilmus temalt "The Antiphon" ning aastal 1982 "Creatures in an Alphabet".'